รัฐมนตรีว่าการกระทรวงมหาดไทย มั่นใจมาตรการที่เตรียมไว้สามารถควบคุมสถานการณ์ภัยแล้งและรับมือได้
รัฐมนตรีว่าการกระทรวงมหาดไทย มั่นใจมาตรการที่เตรียมไว้สามารถควบคุมสถานการณ์ภัยแล้งและรับมือได้ โดยพื้นที่เสี่ยงจะมีน้ำอุปโภคบริโภคไปจนถึงปลายเดือนพฤษภาคมนี้ พร้อมขอความร่วมมือทุกภาคส่วนช่วยกันประหยัดน้ำ         พลเอก อนุงพงษ์ เผาจินดา รัฐมนตรีว่าการกระทรวงมหาดไทย กล่าวว่า จากการประเมินสถานการณ์ภัยแล้งในปีนี้ คาดว่าปริมาณน้ำจะน้อยกว่าปีที่ผ่านมา โดยขณะนี้ได้แจ้งเตือนหน่วยงานต่าง ๆ ในทุกพื้นที่แล้ว ซึ่งผู้ว่าราชการจังหวัดก็ได้เตรียมพร้อมรับสถานการณ์ทั้งในพื้นที่เขตชลประทานแลนอกเขตชลประทาน โดยเฉพาะในพื้นที่ที่มีประวัติขาดแคลนน้ำที่เตรียมรถสนับสนุนน้ำเพื่อใช้ในการอุปโภคบริโภค สำหรับน้ำเพื่อการเกษตรนั้น กระทรวงเกษตรและสหกรณ์ได้มีการแจ้งเตือนพื้นที่เสี่ยงขาดแคลนน้ำด้านการเกษตรแล้ว โดยรณรงค์ให้ปลูกพืชใช้น้ำน้อย ส่วนพื้นที่เพาะปลูกพืชแล้วและปลูกเกินจำนวนที่กำหนดนั้นก็ได้เตรียมมารตรเยียวยาไว้เช่นกันหากไม่สามารถลดผลกระทบจากภัยแล้งได้ ทั้งนี้มั่นใจว่าสถานการณ์จะสามารถควบคุมได้ แต่ทั้งนี้ทุกภาคส่วนก็จะต้องช่วยกันประหยัดน้ำด้วย ......เสียง......         รัฐมนตรีว่าการกระทรวงมหาดไทย กล่าวว่า จากการพยากรณ์คาดว่าฝนจะตกในช่วงสัปดาห์ที่ 3 ของเดือนพฤษภาคม จากเดิมจะตกในช่วงต้นเดือนพฤษภาคม ดังนั้นการบริหารจัดการน้ำที่เตรียมไว้จึงเตรียมให้เพียงพอใช้จนถึงปลายเดือนพฤษภาคมนี้